रामेश्वर अहीर
आरा की कचहरी में एक साधु का प्रवचन सुनने के लिए जो भीड़ इकट्ठी हुई थी और मंत्रमुग्ध होकर सुन रही थी उसमें से किसी को यह पता नही चल सका कि यह भूतपूर्व बागी हैं। गाँव के चौकीदार ने भी इस दाढ़ी वाले व्यक्ति को उस समय एकदम नही पहचाना जब उसने किताबों से भरे एक बंडल को ढोने के लिए चौकीदार से अनुरोध किया। बाद में उसने कहा " मैं रामेश्वर हूँ!क्या तुम पहचान नही रहे हो?" ग्राम एकवारी, पिता डोमन अहीर गरीब किसान। माँ काफी पहले मर चुकी थीं । सातवें दर्जे तक पढ़ाई । एक दिन स्कूल में एक छोटी-मोटी चोरी हुई । इन पर चोरी का अनर्गल आरोप लगा। बहुत डांट पड़ी साथ ही पिटाई भी हुई।भयाक्रांत पिता ने चोरी के बदले जुर्माना भी भरा। घर आने पर पिता ने भी खूब धुनाई की। बड़े होने पर वे अकसर इस घटना को याद करते थे और पिता के बारे में कहते थे कि " वे बिना रीढ़ के हैं। आगे एक नाच मंडली में शामिल हो गए जिसे दीनानाथ महापात्र चलाते थे।वहीं उनको हारमोनियम बजाना आया। वे बहुत मधुर गाते भी थे, आवाज में दर्शकों को मंत्रमुग्ध कर देने की प्रयाप्त क्षमता थी।पर बहुत जल्दी ही नाच मंडली छोड़ दी क्योकि उनके पिता जी को यह काम पसंद नही था। और एक दिन वे घर से भाग कर दिलदारनगर पहुंच गए , वही नौकरी करने लगे। कुछ दिन बाद उनके पिता ढूंढते हुवे वहाँ पहुंच गए। मालिक ने उन्हें तनखाह का 30 रुपया मेहनताना देकर छुट्टी दे दी। ट्रेन से घर आते हुवे उन्हें पता चला कि उनको जो 30 रुपया मेहनताना मिला है वह नोट जाली है। 12 साल की सजा काटने के बाद गांव वापस लौटे तो उनको देखते ही जगदीश महतो बच्चों की तरह फुट-फुट कर रो पड़े। "अब दोनों में और गाढ़ी दोस्ती हो गई और उन्होंने फैसला किया कि सामाजिक परिवर्तन के लिए वे अपना शेष जीवन समर्पित कर देंगे।अब दोनो अकसर साथ-साथ दिखाई देने लगे थे ....ऐसे में एक दिन वे अदालत में गए और वहाँ बख्शीशनामा भरा और अपनी जमीन/जायदाद पर से हर तरह के दावे को छोड़ने का बचन देते हुवे लिखा - " हम लोग अब साधु हो रहे हैं और यह सब छोड़ रहे हैं। हमें यह नही पता है कि हम जिंदा रहेंगे या मर जायेंगे।" इसप्रकार 1930 के दशक में शुरू हुआ जनसंघर्ष पुनः 14 अप्रैल 1970 को अंबेडकर के जन्म दिन के अवसर पर आरा के रमना मैदान में विशाल प्रदर्शन और जनसभा के शक्ल में फूट पड़ा जिसका प्रमुख नारा था "दलितस्थान लड़ के लेंगे"।इस जनसभा को सम्बोधित करते हुवे उन्होंने कहा था, "गांधी के चेलों से बचकर रहो ..... इट का जबाब पत्थर से देना ही होगा।" ध्यान रहे, यह आह्वान बाबू जगजीवन राम के जन्मस्थली आरा में बाबा साहब के जन्मदिन के अवसर पर किया गया था। 1974 में पीरो थाना क्षेत्र के पाथर गांव में मुठभेड़ में भोजपुर विद्रोह के संस्थापक नेताओं में से एक रामेश्वर अहीर मारे गए।